Bvke - Bvke.in का वेबसाइट रिव्यू - TalkReviews.in
चुनिंदा साईट: जानकारी नहीं दी गई bvke.in
Complete statistics for: bvke.in
विवरण Ik ben een succesvol PHP developer met ambitie. Ik maak awesome websites en applicaties voor op elk apparaat en voor iedere mogelijke toepassing.
Niek, van, PHP, HTML, CSS... show all →
Niek, van, PHP, HTML, CSS, Apps
Whois Info For bvke.in The SpaceShoot server - CodeProject 12,827,276 members (47,596 online)
27.4K views1.7K downloads53 bookmarked
Last Visit: 31-Dec-99 19:00 Last Update: 29-Mar-17 1:05Refresh1 HENNOPS NUUSBRIEF: 17 MEI 2019
Dit is Kinderbeskermingsweek, en ons het dit afgeskop met met ‘n byeenkoms op die pawiljoen wat deur al ons kinders en personeel bygewoon is. Danie van Loggerenberg het ‘n praatjie oor kinders se veiligheid – op alle plekke en in alle omstandighede – gelewer, en baie mooi met ons gepraat oor boeliery. Die Polisie van Wierdabrug was ook daar om met die kinders te praat.
Vanmiddag het ek die Pretoria Hoofdekring se vergadering by die SAOU-Sentrum bygewoon, en dit was vir my verbasend hoeveel klem daar gelê is op boeliery. Dalk is ontstellend ‘n beter woord – dit is erg om te besef dat daar by sommige skole groot krisis is rondom hierdie saak.
Om afknouery te stop, is ‘n maklike taak. Die mense in beheer (in hierdie geval die skoolhoof en personeel van ‘n skool) moet net die WIL aan die dag lê om te erken dat afknouery ‘n realiteit is, en die INSIG hê om te verstaan dat dit lewens van kinders kan verwoes. Dan moet hulle ‘n besluit neem dat dit DADELIK en EFFEKTIEF aangespreek moet word.
Wanneer iemand geboelie word, is hy ‘n slagoffer. Daardie slagoffer moet dadelik bygestaan word. Politiek-korrekte optrede teenoor ‘n boelie het geen plek in die proses nie. In ons mooi land (en eintlik regdeur die wêreld) is almal bang om te verbaliseer hoe hulle voel oor iets wat hulle grief omdat hulle bang is die oortreder swaai die beskuldigende vinger om na hulle toe, en dan moet hulle hulself verdedig. Aanval is mos die beste manier van verdediging, want dit neem die fokus weg van die eintlike oortreding.
By hierdie skool word afknouers nie geduld nie. Ek het geen simpatie met die boelie se “redes” waarom hy ‘n boelie is nie. Sy optrede is onaanvaarbaar, en sal nie geduld word nie. Verstaan mooi – ek verag nie die persoon wat oortree nie. Ek verag sy optrede.
Die boelie is ook ‘n slagoffer, en moet gehelp word om in te sien dat sy optrede skade berokken, sodat die gedrag kan verander. Op laerskool kan ons dit nog doen – met groot sukses. Wanneer boeliegedrag vir te lank geïgnoreer word of ongestraf bly, manifesteer dit in volgehoue gedrag van dieselfde soort.
Ek sê weer: ons veroordeel nie die indiwidu nie, ons veroordeel sy gedrag en optrede.
Geen kind in Hennopspark mag afgeknou word nie. Ek moet dit dadelik weet as so iets wel gebeur. As ek nie weet nie, kan ek niks daaraan doen nie. So as u kind nie vir my wil of kan kom sê nie, moet u dit doen. Ek sal dit dadelik hanteer. Daar sal ook geen reperkussies na die tyd vir u kind wees as hy die boelie verkla nie – as die boelie hom weer afknou, soek hy vir hom ‘n ander skool.
Maar asseblief, los dit vir my. As u self die boelie konfronteer, gee u vir sy ouers ‘n geleentheid om u aan te val. Ek gaan geen ouer toelaat om u kind te konfronteer nie – en net so kan ek u nie toelaat om ‘n ander ouer se kind te konfronteer nie.
Wanneer ek met u sou moet praat oor u kind se gedrag, gaan ek nie die ander kind wat betrokke is, met u bespreek nie. Ek gaan ook nie, wanneer ek met sy ouers praat, oor u kind praat met hulle nie. Ek praat met ouers net oor hulle EIE kind, en hul EIE kind se gedrag. Ek hoop u verstaan dit. Dit is al hoe ek regverdig kan wees.
U kind hoef NOOIT bang te wees by hierdie skool nie. Ons sal hulle beskerm – veral teen afknouery. My eie kind is genadeloos geboelie op laerskool, en, as ek dit kan verhelp, sal dit nie met enige ander kind gebeur nie. Ek onthou goed hoe woedend ek was omdat daar destyds niks aan gedoen is toe ek dit kom aanmeld het nie. Ek het ook vir my kind gesê om “die ander wang te draai”, of dit “te hanteer met die minagting wat dit verdien”.
Maar dit het nie my kind gehelp nie. Ek wens ek het toe geweet wat ek nou weet. Dalk kon ek my kind baie hartseer gespaar het.
Geen kind mag ooit bang wees om skool toe te kom nie. GEEN kind nie. Kom ons help hulle sterk staan.
Donderdag: 16 Mei
Vrydag: 17 Mei
Bulletjie Ligadag - Tui
Maandag: 20 Mei
Redenaars: Tweetalig Abe Bailey - Constantiapark
Dinsdag: 21 Mei
Rugby en Netbal teen Stephanus Roos - weg
Woensdag: 22 Mei
Netbal afrigtingskursus: 14:30 – 16:30
Donderdag: 23 Mei
Vrydag: 24 Mei
Krieketproewe: 0/8 – 0/9: `3:30 – 15:30
Saterdag: 25 Mei
Super 12 Koorkompetisie:
Die Senior Koor het ‘n Silwer toekenning ontvang.
Die Junior Koor het ‘n Silwer toekenning ontvang.
MEI - WEEK 3
Ek sê vir julle: Net so is daar blydskap onder die engele van God oor een sondaar wat hom bekeer.
Die Seun van die mens het immers gekom om te soek en te red wat verlore is.
Laat die kindertjies na My toe kom en moet hulle nie verhinder nie, want die koninkryk van God is juis vir mense soos hulle.
“Ek is die opstanding en die lewe. Wie in My glo, sal lewe, al sterwe hy ook”.